text: Bartomeu passa a ser acusat en el 'cas Neymar' | Esports | EL PAÍS Catalunya
  Bartomeu passa a ser acusat en el 'cas Neymar'
  El president disposa de 20 dies per presentar el seu escrit de defensa
  Barcelona 15 SET 2015 - 01:07	CEST
  Neymar en un entrenament.
  El jutge instructor de l'Audiència de Barcelona ha remès al FC Barcelona, al seu president, Josep Maria Bartomeu, i al seu expresident Sandro Rosell, una providència en què els demana que presentin els seus escrits de defensa pel fitxatge de Neymar. Tant el club com Bartomeu i Rosell passen a ser acusats en el cas del fitxatge del davanter brasiler i es fa un pas més perquè s'arribi a un judici, segons va informar ahir Catalunya Ràdio. Les diferents parts disposen de 20 dies per presentar els seus escrits de defensa. La decisió no va sorprendre el club blaugrana, que ara està a l'espera que l'Audiència resolgui els recursos.
  Bartomeu, per la seva banda, va reflexionar ahir en veu alta sobre la sanció de la FIFA durant la presentació del nou patrocinador de les quatre seccions professionals del Barça, l'empresa turca líder en pneumàtics Lassa Tyres. "És tot tan injust, exagerat i desmesurat que estem esperant que canviïn els seus dirigents perquè puguem construir ponts", va afirmar després de saber-se que l'organisme internacional va impedir la inscripció d'11 jugadors de la Masia que comptaven amb la llicència pertinent per jugar al Barça.